22/04/2014 | Administración LocalMunicipal
Rianxo
Policía Local
Anuncio expediente sancionador Carteis Summer White, Sueven Producciones, SL

Procedemento: sancionador por infracción a en materia de limpeza e medio ambiente Escrito denuncia: parte da Policía Local de data 24 de xullo de 2013 Denunciante: de oficio Persoa denunciada: D/Dª. Sueven Producciones, S. L. Comunícolle que o Instrutor do procedemento sancionador, con data de hoxe, ditou proposta de resolución que literalmente di: 1. Por providencia da Alcaldía de data 27 de agosto de 2013, inicióuselle procedemento sancionador á persoa denunciada, para determina-la responsabilidade administrativa en que puidese incorrer polos seguintes feitos sinalados no escrito de denuncia arriba sinalado.2. Nomeado instrutor e secretario, sen que notificado o inculpado promovese recusación, instruíuselle o procedemento para o esclarecemento dos feitos.1. Do/s parte/s da Policía Local quedan probados os seguintes feitos: Nas estradas principais do Concello de Rianxo hai colocados uns carteis de publicidade, nos farois de alumeado público, carecendo de autorización municipal. A publicidade fai referencia ó festival Summer White 2013, o cal está promovido pola empresa denunciada. A persoa responsable da empresa localizada, foi requirida con data 9 de xullo de 2013, para que retirase os carteis de forma inmediata, retirando unha parte deles. Posteriormente foi requirida de novo quedando en retirar o resto e incumprindo ditos requirimentos.2. Os feitos probados constitúen unha infracción ó artigo 39.3 da Ordenanza Xeral de Limpeza e Medio Ambiente do Concello de Rianxo, publicada no BOP de 30 de abril de 1996, tipificado como falta leve na referida Ordenanza, e sancionado con multas de ata 750 euros.3. De dita infracción consumada é responsable como promotora ou beneficiaria da publicidade a persoa denunciada.4. Na tramitación deste procedemento observáronse as prescricións legais do Regulamento do Procedemento para o Exercicio da Potestade Sancionadora, aprobado por Real Decreto 1398/1993, de 4 de Agosto (RPS). Vistos os arts.127 e seguintes da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común e 18 e seguintes do RPS e, en atención a todo o exposto, o instrutor que subscribe formula ó Sr. Alcalde a seguinte Impoñer a D/Dª. Sueven Produccciones, S. L. a sanción de 750 euros, como autor dunha infracción administrativa leve tipificada na Ordenanza Xeral de Limpeza e Medio Ambiente do Concello de Rianxo, publicada no BOP de 30 de abril de 1996, tendo en conta a desobediencia dos requirimentos para que retirase a publicidade.” Xúntolle relación dos documentos existentes no procedemento co fin de que poida obter copias dos que estime convenientes e pónselle de manifesto o mesmo, en trámite de audiencia, concedéndolle un prazo de quince días, contados a partir do día seguinte ó desta notificación, para formular alegacións e presenta-los documentos e informacións que estime pertinentes ante o Instrutor do procedemento.1.- Parte da Policía local de 9 de xullo de 2013 2.- Requirimento da Policía local de 8 de xullo de 2013 3.- Parte Policía local de aviso de 11 de xullo de 2013 4.- Parte da Policía local de 24 de xullo de 2013 5.- Providencia da Alcaldía de 27 de agosto de 2013 6.- Proposta de resolución de 18 de marzo de 2014 Esta proposta, que é un acto administrativo de trámite, non decisorio, non é impugnable polo que non cabe recurso algún; sen prexuízo de impugnar no seu día a decisión que poña fin ó mesmo si é contraria ós seus dereitos. Rianxo, 18 de marzo de 2014 O secretario Antonio Tubío Piñeiro D/Dª. Sueven Producciones, S. L. Rúa Padre Sarmiento, nº 15-4ºB-Portonovo. Sanxenxo (Pontevedra)” Rianxo, 1 de abril de 2014 Adolfo Muíños Sánchez Alcalde do Concello de Rianxo.